laion/Wikipedia-Exotic huggingface dataset:
Brian O'Neill

Brian O'Neill (sündinud 1. juunil 1988 Yardleys Pennsylvanias) on USA jäähokimängija, kes mängib ründajana Šveitsi kõrgliigaklubis EV Zug. Aastatel 2008–2012 mängis ta jäähokit Yale'i Ülikooli meeskonnas USA üliõpilasliigas. 2012. aastal sõlmis ta lepingu Los Angeles Kingsiga. Ta asus mängima Kingsi noorteklubi Manchester Monarchsi ridades AHL-is. Hooajal 2014–15 võitis ta Monarchsiga Calder Cup'i. Samal hooajal pälvis ta AHL-i väärtuslikuma mängija auhinna Les Cunningham Award. AHL-i põhihooajal oli ta 80 punktiga (22+58) liiga resultatiivseim mängija, millega võitis John B. Sollenberger Trophy. Kingsi meeskonnas O'Neillli NHL-is mängida ei õnnestunud. 2015. aasta oktoobris siirdus ta New Jersey Devilsi. Debüüdi NHL-is tegi ta Devilsi meeskonnas 10. oktoobril 2015 mängus Washington Capitalsi vastu. Devilsi meeskonnas mängis ta vaid hooajal 2015/16, kogudes 22 mänguga kaks resultatiivsuspunkti. 2016. aasta mais liitus ta KHL-i klubiga Jokerit. Seal mängis ta kokku kuus hooaega. Tema kõige resultatiivsem hooaeg oli 2018/19, mil ta lõi 13 värvat ja andis 45 väravasöötu. 2022. aasta mais sõlmis ta kaheaastase lepingu EV Zugiga. Ta kuulus USA jäähokikoondisse 2018. ja 2022. aasta taliolümpiamängudel. "Brian O'Neill signs for two-years in Zug" (saksa). EV Zug. 6. mai 2022. Vaadatud 6. mail 2022. Brian O'Neill KHL.ru lehel Brian O'Neill NHL.com lehel Brian O'Neill hockeydb.com lehel
Maoori kuningas

Maoori kuningas või Maoori kuninganna on maooride sümboolne monarhitiitel, mis sai alguse 1850. aastatel Te Kīngitanga liikumisest. Loodeti, et kui maooridel on oma kuningas, on võimalik eurooplaste pealetungile paremini vastu seista ning saavutada hõimude seas suurem üksmeel. Maoori kuningas on valitav hõimupealike poolt, sisuliselt on tiitel pärilik. 1858–1860 Pōtatau I (Te Wherowhero) (surnud 1860) 1860–1894 Tāwhiao (Matutaera Te Pukepuke Te Paue Te Karato Te-a-Pōtatau Tāwhiao) (surnud 1894, eelmise poeg) 1894–1912 Mahuta Tāwhiao (surnud 1912, eelmise poeg) 1912–1933 Te Rata (surnud 1933, eelmise poeg) 1933–1966 Korokī (Korokī Te Rata Mahuta Tāwhiao Te Wherowhero) (1906–1966, eelmise poeg) 1966–2006 Te Atairangikaahu (1931–2006, kuninganna, eelmise tütar) 2006–2024 Tuheitia Paki (1955–2024, eelmise poeg) 2024– Ngā Wai Hono i te Pō (s. 1997, eelmise tütar)
Çağlar Söyüncü

Çağlar Söyüncü (sündinud 23. mail 1996 İzmiris) on Türgi jalgpallur, kes mängib kaitsjana Hispaania kõrgliiga klubis Madridi Atletico ja Türgi jalgpallikoondises. Ta alustas profikarjääri Türgi esiliiga klubis Altınordu. 2016. aastal liitus ta Saksamaa kõrgliiga klubiga SC Freiburg. 2018. aasta augustis sõlmis ta viieaastase lepingu Leicester Cityga. Debüüdi Inglismaa kõrgliigas tegi ta 27. oktoobril mängus West Ham Unitedi vastu. Esimese värava lõi ta Premier League'is 3. novembril 2019 mängus Crystal Palace'i vastu. Suvel 2023 lõppes tema leping Leicesteriga ning ta siirdus Madridi Atleticosse. Debüüdi Türgi koondises tegi Söyüncü 24. märtsil 2016 sõprusmängus Rootsi vastu. Koondisekarjääri esimese värava lõi ta 1. juunil 2018 sõprusmängus Tuneesia vastu.  Çağlar Söyüncü – pildid, videod ja helifailid Wikimedia Commonsis
Lauri Lagle

Lauri Lagle (sündinud 12. veebruaril 1981 Tallinnas) on eesti näitleja ja lavastaja. Lauri Lagle lõpetas 2006. aastal Eesti Muusika- ja Teatriakadeemia lavakunstikooli XXII lennu (kursuse juhendaja Priit Pedajas). Aastatel 2006–2013 töötas ta näitlejana Eesti Draamateatris, kus tegi ka mitu lavastajatööd. Aastatel 2013–2019 oli vabakutseline näitleja ja lavastaja. Alates 2019. aasta oktoobrist on ta Von Krahli Teatri kunstiline juht. 2007 "Portselansuits" (2007) 2009 "Sinul on meretäis hirmu" 2010 "Kas ma olen nüüd elus" NO53 Kadunud sõbra juhtum NO83 Kuidas seletada pilte surnud jänesele NO35 Päev pärast vaikust NO52 Muuseas: ma armastan sind (koos Ene-Liis Semperiga) NO54 Kolmapäev NO65 Suur õgimine NO74 (Untitled) 2015 "Paradiis" 2019 "Paratamatus elada ühel ajal" Näitlejana on ta mänginud režissöör Veiko Õunpuu filmides, millest on enim tunnustust leidnud peaosatäitmine filmis "Free Range". 2018. aastal tegi Lauri Lagle stsenaristi- ja režissööridebüüdi mängufilmiga "Portugal". 2014 – parima näitleja preemia Vilniuse rahvusvahelisel filmifestivalil Baltic Gaze võistlusprogrammis parima näitleja preemia (peaosa filmis "Free Range") 2014 – Eesti Teatriuurijate ja -kriitikute Ühenduse Hea Teatri Auhind 2015 – stipendium "Ela ja sära" 2017 – Ants Lauteri nimeline auhind 2021 – Eesti Teatriliidu etenduskunsti auhind (väljendusvahendite sümfoonia „Sa oled täna ilusam kui homme“ (Von Krahli Teater ja Ekspeditsioon)) 2024 – Eesti Teatriliidu etenduskunsti auhind (lavastus "Reis metsa lõppu" (Ekspeditsioon)) Von Krahli juhatuse liikmeks sai Lauri Lagle, teatriga liitus ka mitu NO99 näitlejat. ERR Kultuur, 1. november 2019. Lauri Lagle. Eesti filmi andmebaas.
Ivaidja keel

Ivaidja keel on Austraalia Põhjaterritooriumil Crokeri saarel kõneldav ohustatud keel. 2016. aasta loenduse andmetel rääkis ivaidja keelt 123 inimest. Ivaidja keeles on 20 konsonantfoneemi ja 3 vokaalfoneemi. "Arhiivikoopia". Originaali arhiivikoopia seisuga 26. detsember 2018. Vaadatud 28. detsembril 2019.{{netiviide}}: CS1 hooldus: arhiivikoopia kasutusel pealkirjana (link) http://dobes.mpi.nl/projects/iwaidja/language/
Hallgrímuri kirik

Hallgrímuri kirik (islandi keeles Hallgrímskirkja) on Islandi suurim kirik, mis asub pealinnas Reykjavíkis. 74,5 meetri kõrgusena on see samuti saareriigi üks kõrgeimaid ehitisi. Kirik on nimetatud islandi luuletaja ja vaimuliku Hallgrímur Péturssoni (1614–1674) järgi, kes pani kirja Kirgsalmid. Sakraalhoone arhitekt oli Guðjón Samúelsson. Kirikut hakati tarindama pärast Teist maailmasõda ning see valmis üle neljakümne aasta hiljem 1986. aastal.
Faxaflói

Faxaflói on laht, mis asub Islandi edelarannikul Snæfellsnesi ja Reykjanesskagi poolsaarte vahel. Lahe ääres asub riigi pealinn Reykjavík. Breiðafjörður
Linda Ormesson

Linda Ormesson (21. juuli 1902 Läti – 3. juuli 1989 New York, USA) oli eesti tekstiilikunstnik ja pedagoog. Ta õppis aastatel 1917–1923 Tallinna Kunsttööstuskoolis tekstiili erialal ja pedagoogikakursustel. Aastatel 1924–1925 oli ta Tallinna Rahvaülikooli Seltsi ja Eesti Naisliidu käsitööinstruktor ning 1925–1933 Kehtna Kõrgema Kodumajanduskooli õpetaja. 1929. aastal täiendas ta end Viini kunsttööstuskoolis ning 1930. aastail õppereisidel Rootsi, Belgiasse, Prantsusmaale ja Hollandisse. 1932–1940 töötas ta Riigi Kunsttööstuskooli käsitöö ja vabajoonistamise õppejõuna. Ta oli ajakirja Maanaise Kodu peatoimetaja ja illustraator, ajakirja Kaunis Kodu toimetaja, kirjutas rõivastust ja kodundust käsitlevaid artikleid ja näitusearvustusi ning lõi ajakirjadele, äridele ja eratellijaile moejoonistusi ja sümbolikavandeid. 1935–1938 kuulus ta Rakenduskunstnike Ühingusse. 1935. aastal asutas ta koos õde Johanna Ormessoniga Tallinnas Moe ja tarbekunsti eraõppetöökoja, mis tegutses kuni 1940. aastani. 1944. aastal põgenes Linda Ormesson Eestist Saksamaale. 1950. aastast elas ta USA-s New Yorgis, kus töötas ajalooliste tekstiilide restaureerijana ning aastatel 1966–1985 Embroiders Guild of America Inc. New Yorgi peakorteri disaininõunikuna ja hiljem esindaja-nõunikuna. Tema teos(eid) on Tallinna toomkirikus. Pesu õmblemine ja kaunistamine. Tallinn : A.R.T. Põllumajandusliit, 1934 Marju Raabe (2003). Eesti Evangeelse Luterliku Kiriku tekstiilid aastatel 1917-2000. Tallinn: TPÜ Kirjastus.
Hallgrímur Pétursson

Hallgrímur Pétursson (Gröf Island 1614 – Ferstikla Island 27. oktoober 1674) oli islandi luuletaja ja kirikuõpetaja. Temale on pühitsetud Hallgrímuri kirik pealinnas Reykjavíkis ja Hallgrímuri kirik Saurbæris.
Świeradów-Zdrój

Świeradów-Zdrój (saksa Bad Flinsberg) on linn Poolas Alam-Sileesia vojevoodkonnas Lubańi maakonnas. Świeradów-Zdrój on kuurortlinn. Asula oli olemas juba 16. sajandil, kuni 1945. aastani oli Saksamaa koosseisus. Linnaõigused sai Świeradów-Zdrój 1946. aastal. Świeradów-Zdrój Encyklopedia PWN Historia Świeradowa-Zdroju Urząd Miasta Świeradów-Zdrój
Jori Lehterä

Jori Jonatan Lehterä (sündinud 23. detsembril 1987 Lempääläs) on Soome jäähokimängija, kes mängib keskründajana Soome kõrgliigaklubis HIFK. Ta alustas klubikarjääri Soome kõrgliigaklubis Jokerit, mille meeskonnas debüteeris ta Soome kõrgliigas hooajal 2006–07. Aastatel 2007–2010 mängis ta Soome kõrgliigas Tappara meeskonnas. Hooajal 2009–2010 oli ta 69 punktiga (19+50) Soome kõrgliigas resultatiivseim mängija. Ta pälvis põhihooaja väärtuslikumale mängijale antava Lasse Oksaneni auhinna. Hooajal 2010–11 mängis ta KHL-is Jaroslavli Lokomotivi ridades. Seejärel mängis ta kolm hooaega Novosibirski Sibiris. Aastatel 2013 ja 2014 osales ta KHL-i tähtede mängul 2008. aastal valis St. Louis Blues ta NHL-i draft '​is 65. valikuna. Bluesi meeskonnaga liitus ta alles hooajal 2014–15. Kokku mängis ta Bluesis kolm hooaega. 2017. aasta juunis siirdus ta Philadelphia Flyersi, kus mängis kaks hooaega. 2019. aasta juunis sõlmis ta üheaastase lepingu Peterburi SKA-ga. Järgmisel hooajal siirdus ta Moskva Spartaki. 2022. aasta juunis naasis Lehterä pärast 12 aastat Soome kõrgliigasse, kui liitus taas Tapparaga. Hooajal 2022/23 võitis ta Tapparaga Jäähoki Meistrite Liiga. 2023. aastal tuli ta Tapparaga lisaks Soome meistriks. Hooajal 2022/23 oli Lehterä Soome kõrgliigas enim väravasööte andnud mängija (46), lisaks valiti ta samal hooajal Soome kõrgliiga sümboolsesse koosseisu. 2023. aasta mais siirdus ta HIFK-sse. Hooajal 2023/24 oli ta taas Soome kõrgliigas enim väravasööte andnud mängija (50). 2014. aasta taliolümpiamängudel võitis Lehterä Soome jäähokikoondise koosseisus pronksmedali. Sama aasta maailmameistrivõistlustel võitis ta koondisega hõbemedali. Tema onu Tero Lehterä on endine jäähokimängija, kes kuulus 1995. aastal maailmameistriks tulnud meeskonda. "Jori Lehtera returns to Finland after 12 seasons" (soome). Tappara. 16. juuni 2022. Vaadatud 16. juunil 2022.  Jori Lehterä – pildid, videod ja helifailid Wikimedia Commonsis Jori Lehterä KHL.ru lehel Jori Lehterä NHL.com lehel Jori Lehterä hockeydb.com lehel
27. ekspeditsioon

27. ekspeditsioon oli Rahvusvahelise kosmosejaama 27. alaline meeskond. Ekspeditsioon algas 16. märtsil 2011. 27. ekspeditsiooni ajal külastas jaama missiooni STS-134 raames viimast korda kosmosesüstik Endeavour. "The Legacy of Endeavour". NASA. Originaali arhiivikoopia seisuga 13. mai 2021. Vaadatud 29. detsember 2019.
Leśna

Leśna (saksa Marklissa) on linn Alam-Sileesia vojevoodkonnas Lubańi maakonnas, Leśna valla halduskeskus. Leśna kesklinn asub Tšehhi piirist umbes kolme ja poole kilomeetri kaugusel. Asulat on esmamainitud 1144. aastal, linnaõigused sai 1329. aastal. Kuni 1945. aastani oli linn Saksamaa koosseisus. 1945. aastal kaotas Leśna linnaõigused, kuid sai need 1962. aastal tagasi. Leśna Encyklopedia PWN
Olszyna

Olszyna (saksa Langenöls) on linn Poolas Alam-Sileesia vojevoodkonnas Lubańi maakonnas, Olszyna valla halduskeskus. Olszyna asub Tšehhi piirist umbes 12 km kaugusel. Olszynat on esmamainitud 1254. aastal. Kuni 1945. aastani oli Saksamaa koosseisus. Linnaõigused sai 1. jaanuaril 2005. About us Olszyna City Historia Gmina Olszyna
Reykjavíki lennujaam

Reykjavíki lennujaam (islandi keeles Reykjavíkurflugvöllur) on Islandi pealinna teenindav kahe lennurajaga lennujaam. Asudes vähem kui kahe kilomeetri kaugusel linnakeskusest on see maailma üks linnasisesemaid lennujaamasid. Lennujaama opereerib riigiettevõte Isavia. Lennujaam teenindab peamiselt siseliine, aga ka lende Gröönimaale ja eralennukeid. 2018. aastal läbis lennujaama 400 044 reisijat. Esimene lennujaama piirkonnast tehtud lend toimus 3. septembril 1919. Regulaarsete lendudega tehti algust märtsis 1940. Sama aasta oktoobris rajas Briti armee esimese lennuraja varasema murukattega platsi asemele. 6. juulil 1946 andsid britid kontrolli lennujaama üle Islandi valitsusele. Reykjavíki lennujaam on ettevõtte Eagle Air kodulennujaam. Keflavíki rahvusvaheline lennujaam
Karpacz

Karpacz (saksa Krummhübel) on linn Poolas Alam-Sileesia vojevoodkonnas Jelenia Góra maakonnas. Karpacz on kuurortlinn ja talispordikeskus. Karpaczi kesklinn asub Tšehhi piirist ligi 4 km kaugusel. Asulat on esmamainitud 1418. aastal. Kuni 1945. aastani oli Saksamaa koosseisus. Linnaõigused sai Karpacz 1959. aastal. 600 lat historii Karpacza - Przystanek Historia Karpacz Karpacz Encyklopedia PWN
Korjanduskott

Korjanduskott ehk tukukott on ese, millega kogutakse jumalateenistuse ajal inimestelt annetusi (raha). Vanemat tüüpi korjanduskottidel on nahast silindrikujuline kotiosa, mis on kinnitatud metallist suudmevõru külge. Sageli on nahast kott kaetud tekstiiliga ja enamasti ehib tekstiilist katet tikand. Metallist suudmevõrul on ühes küljes varreotsik, mille abil kinnitub kott pika puust varre külge. Pikk vars on vajalik selleks, et annetuse kogujad saaksid ulatada korjanduskoti kaugemale pikkades kirikupinkides istuvate inimesteni. Varreotsiku küljes on sageli kelluke. Vahel on kellukesi ka kaks. Tänapäeval valmistatavad korjanduskotid on sageli puidust suudmevõruga ja kahe lühikese varrega. Korjanduse ajal ulatavad inimesed ise korjanduskotti pingis edasi ja tagasi. Kott ise on sageli valmistatud kangast ning ei ole silndrikujuline ega jäik.
Topeltmõtlemine

Topeltmõtlemine (inglise keeles doublethink, eesti keelde tõlgitud ka kui kaksisoim) on olukord, milles üheaegselt tunnistatakse õigeks kaks vasturääkivat tõekspidamist, mis sageli pärinevad erinevatest sotsiaalsetest kontekstidest. Topeltmõtlemine on seotud silmakirjalikkuse ja neutraalsusega, olles neist siiski erinev. Veel on topeltmõtlemine seotud tunnetusliku ebakõlaga, mille puhul tekitavad vasturääkivad tõekspidamised inimese meeles vastuolu. Topeltmõtlemine on tähelepanuväärne selle poolest, et selle puhul tunnetuslik ebakõla puudub – seega on inimene täielikult ebateadlik mistahes konfliktist või vasturääkivusest. George Orwell mõtles sõna "topeltmõtlemine" välja oma 1949. aastal ilmunud düstoopilise romaani "1984" tarbeks (osana uuskeelest). Romaanis õpivad inimesed topeltmõtlemist ja uuskeelt nii kaaskodanike poolse surve tõttu kui ka soovist teistega sobituda või Parteis oma staatust tõsta. Selle mittetegemine ja parteiliinis vasturääkivuste tõstatamine toonuks kaasa distsiplinaarmenetluse ja kohese ühiskondliku taunimise teiste parteiliikmete poolt. Paradoks väljendub kõige selgemini Partei loosungis – "sõda on rahu, vabadus on orjus, teadmatus on jõud". Sarnaselt paljude teiste düstoopiliste ühiskondade peegeldustega oma kirjutistes pidas Orwell topeltmõtlemist iseloomulikuks Nõukogude Liidu tüüpi totalitarismile. Selliseid vasturääkivusi esines näiteks Stalini kõnedes. Alates 1949. aastast on sõna "topeltmõtlemine" muutunud samatähenduslikuks tunnetusliku ebakõla vähendamisega kahe ilmavaate omavahelise vasturääkivuse ignoreerimise teel (ka siis, kui seda tehakse sihilikult). Mõned psühhoteraapia koolkonnad, näiteks kognitiivteraapia, julgustavadki inimesi omi mõtteid muutma (ühe meetodina erinevate psühholoogiliste haiguste ravimiseks). Orwelli "topeltmõtlemist" peetakse ka sellise levinud mõiste nagu "topeltkõne" (inglise keeles doublespeak), mis tema romaanis küll ei esine, lähtekohaks. Topeltkõnet kui nähtust on võrreldud Orwelli kirjeldustega poliitilistest kõnedest, mida kirjanik käsitles oma 1946. aasta essees "Poliitika ja inglise keel" (Politics and the English Language): "südametunnistuseta poliitikud, reklaamijad, religionistid ja teised mistahes sorti topeltkõnelejad jätkavad keele kuritarvitamist manipuleerivatel eesmärkidel". 2 + 2 = 5 Alternatiivsed faktid Suur vale Dialektika Väärdilemma Iroonia Relativism Sünkretism McArthur, Tom, toim (1992). The Oxford Companion to the English Language. Oxford University Press. Lk 321. ISBN 0-19-214183-X. Pöördumine Nõukogude Liidu Kommunistliku Partei 16. kongressil (1930). Tsitaadi allikas: Alfred B. Evans, Soviet Marxism-Leninism: The Decline of an Ideology pg. 39 Kehl, D. G.; Livingston (juuli 1999). "Doublespeak Detection for the English Classroom". English Journal. 88 (6): 78. DOI:10.2307/822191. JSTOR 822191. Selles artiklis on kasutatud ingliskeelset artiklit en:Doublethink seisuga 29.12.2019.
Kirsturaami kate

Kirsturaami kate on ristkülikukujuline kangast õmmeldud tekstiilese, mis katab kirsturaami matuse ajal. Enamasti on see kate musta värvi ning selle keskel on paelast õmmeldud või tikitud ladina rist. Katte servades on narmad. Kasutatakse ka mitmevärvilisi katteid. Sel puhul on kasutatud lisaks mustale selliseid tagasihoidlikke värve nagu tumedam roheline või pruun. Kirsturaami kattele võib olla tikitud aastaarve, isikute nimesid või kohanimesid. Samuti võib kattele olla tikitud piiblisalme. Kirsturaami katteid on varem kasutatud pea kõigis Eesti luterlikes kirikutes. Sageli on neid olnud ühes kirikus mitu (nagu ka kirsturaame).
Bierutów

Bierutów (saksa Bernstadt an der Weide või Bernstadt in Schlesien) on linn Poolas Alam-Sileesia vojevoodkonnas Oleśnica maakonnas, Bierutówi valla halduskeskus. Bierutów asub Wrocławi kesklinnast umbes 34 km idas. Bernstadt sai linnaõigused 1266. aastal. Kuni 1945. aastani oli linn Saksamaa koosseisus. Bierutów Encyklopedia PWN Bierutów: Miasto kuzyna księżnej Nasze Miasto Dolnośląskie
Bantigny

Bantigny on vald Põhja-Prantsusmaal Nordi departemangus Cambrai kantonis. Répertoire géographique des communes, vaadatud 26.10.2015. Populations légales 2021
Talaar

Talaar (ladina talaris, saksa talar) on pahkluuni ulatuv avar värviline ülerõivas, mida kannavad kohtunikud ja luteri kiriku vaimulikud. Pidulikul puhul kantakse ka ülikoolides. Luteri kirikus on talaar kasutusel vaimuliku liturgilise rõivana. Talaari tegumood on eri maade luteri kirikutes erinev. Talaariga koos kantakse lõkasid või kraed. Tänapäeval kantakse mõnel pool koos talaariga stoolat.
Duszniki-Zdrój

Duszniki-Zdrój (saksa Bad Reinerz, tšehhi Dušníky) on linn Poolas Alam-Sileesia vojevoodkonnas Kłodzko maakonnas. Duszniki-Zdrój on kuurortlinn. Duszniki-Zdrój kesklinn asub Tšehhi piirist umbes kolme ja poole kilomeetri kaugusel. Bad Reinerz sai linnaõigused 1346. aastal. Kuni 1945. aastani oli linn Saksamaa koosseisus. Duszniki-Zdrój Turystyka Duszniki-Zdrój Encyklopedia PWN
Blécourt (Nord)

Blécourt on vald Põhja-Prantsusmaal Nordi departemangus Cambrai kantonis. Répertoire géographique des communes, vaadatud 26.10.2015. Populations légales 2021
Boursies

Boursies on vald Põhja-Prantsusmaal Nordi departemangus Cambrai kantonis. Répertoire géographique des communes, vaadatud 26.10.2015. Populations légales 2021
Kuld (heraldika)

Kuld (prantsuse keeles or [ɔːr] 'kuld') on heraldiline tinktuur, mis loetakse metallide ehk heledate värvide hulka ja mis välimuselt vastab metalli kulla värvusele ja läikele. Kulla asendustoon heraldikas on kollane. Must-valgetel vapikujutistel märgib kulda punktiline pind. Vappide kirjeldustes kasutatakse heraldilise kulla märkimiseks omadussõna kuldne. Kuld tähistas vappidel usku, õiglust, suuremeelsust ning võimu. Tallinna täisvapi reljeefkujutis. Värvid on sinine, kuld, hõbe, punane ja lihavärv Tallinna vapp asendusvärvidega Eesti Vabariigi suur riigivapp Mosaiiktehnikas Nürnbergi suur vapp Nürnbergi raekoja hoonel Põhja-Brabandis asuva Eerseli piirkonna vapp https://www.britannica.com/topic/heraldry/The-elements-and-grammar-of-heraldic-design "Arhiivikoopia". Originaali arhiivikoopia seisuga 11. august 2020. Vaadatud 29. detsembril 2019.{{netiviide}}: CS1 hooldus: arhiivikoopia kasutusel pealkirjana (link) http://www.blason-armoiries.org/heraldique/o/or.htm T. Oja. Aadlivapid Ajalooarhiivis
Jääaeg (film)

"Jääaeg" (Ice Age) on 2002. aastal Ameerika Ühendriikides valminud animafilm. See on esimene täispikk animafilm, mis on eesti keelde dubleeritud. Mammut Manfred (Manny) – Lembit Ulfsak, Laiskloom Sid – Anu Lamp, Mõõkhammastiiger Diego – Marko Matvere. Filmi tegevus toimub umbes 20 000 aastat tagasi, kui loomad liiguvad läheneva jää eest lõuna poole. Manny ja Sidi hoole alla jääb inimlaps, kelle nad üritavad hõimu juurde tagasi viia.
Cuvillers

Cuvillers on vald Põhja-Prantsusmaal Nordi departemangus Cambrai kantonis. Répertoire géographique des communes, vaadatud 26.10.2015. Populations légales 2021
Doignies

Doignies on vald Põhja-Prantsusmaal Nordi departemangus Cambrai kantonis. Répertoire géographique des communes, vaadatud 26.10.2015. Populations légales 2021
Hõbe (heraldika)

Hõbe (prantsuse keeles argent [ˈɑːrdʒənt] 'hõbe') on heraldiline tinktuur, mis loetakse metallide ehk heledate värvide hulka ja mis välimuselt vastab metalli hõbeda värvusele ja läikele. Hõbeda asendustoon heraldikas on valge. Esineb ka asendamist väga heleda halliga. Must-valgetel vapikujutistel märgib hõbedat ühegi musta märgita pind. Vappide kirjeldustes kasutatakse heraldilise hõbeda märkimiseks omadussõna hõbedane. Hõbe tähistas vappidel puhtust, lootust, süütust ja suursugusust. Riia Mustpeade vennaskonna vapp Narva vapp, mille hõbeda asendustoon on valge Narva vapp, mille hõbeda asendustoon on helehall Hiiumaa vapp https://www.britannica.com/topic/heraldry/The-elements-and-grammar-of-heraldic-design "Arhiivikoopia". Originaali arhiivikoopia seisuga 11. august 2020. Vaadatud 29. detsembril 2019.{{netiviide}}: CS1 hooldus: arhiivikoopia kasutusel pealkirjana (link) http://www.blason-armoiries.org/heraldique/a/argent.htm T. Oja. Aadlivapid Ajalooarhiivis
Bursa (kirikutekstiil)

Bursa on roomakatoliku kirikus, uuemal ajal ka luteri kirikus kasutatav korporaali hoidmise tasku ajaks, mil ei toimu jumalateenistust. Bursa on ruudukujuline, umbes mõõdus 22 x 22 cm, kartongi või muu sobiva kõva materjaliga tugevdatud tasku. Bursasse panekuks volditakse korporaal üheksaks kokku. Bursa on kirikuaasta perioodile või pühale vastavat liturgilist värvi, valmistatud tavaliselt siidkangast ja võib olla kaunistatud tikandiga. "M. Raabe. Altari- ja armulauatekstiilid. - Sulane 22". Originaali arhiivikoopia seisuga 29. detsember 2019. Vaadatud 29. detsembril 2019.
Rzepin

Rzepin (saksa Reppen) on linn Poolas Lubuszi vojevoodkonnas Słubice maakonnas, Rzepini valla halduskeskus. Rzepin asub Słubicest umbes 18 km idas. Reppen sai linnaõigused enne 1329. aastat. Kuni 1945. aastani oli Saksamaa koosseisus. Rzepin Encyklopedia PWN
Escaudœuvres

Escaudœuvres on vald Põhja-Prantsusmaal Nordi departemangus Cambrai kantonis. Répertoire géographique des communes, vaadatud 26.10.2015. Populations légales 2021
Eswars

Eswars on vald Põhja-Prantsusmaal Nordi departemangus Cambrai kantonis. Répertoire géographique des communes, vaadatud 26.10.2015. Populations légales 2021
Witnica

Witnica (saksa Vietz) on linn Poolas Lubuszi vojevoodkonnas Gorzów Wielkopolski maakonnas, Witnica valla halduskeskus. Witnica asub Gorzów Wielkopolskist umbes 24 km lääneedelas. Asulat on esmamainitud 1252. aastal, linnaõigused sai 1935. aastal. Kuni 1945. aastani oli Saksamaa koosseisus. https://bdl.stat.gov.pl/api/v1/data/localities/by-unit/020811301074-0935794?var-id=1639616&format=jsonapi, vaadatud 4.10.2022. Witnica Encyklopedia PWN
Soome mark

Soome mark (soome markka, rootsi mark) oli Soome valuuta 1860. aastast kuni 28. veebruarini 2002, kui võeti täielikult kasutusele euro, mida tutvustati juba 1. jaanuaril. Rahakood oli FIM ja lühend mk. See jaotus 100 penniks (soome penni, rootsi penni). Vahekord ühe euroga on 5,94573 marka euro kohta. Viimase seeria rahatähed olid kujundatud 1980. aastatel kunstnik Erki Bruuni poolt. Need võeti kasutusele 1986. aastal. 10 marka (sinine) – Paavo Nurmi (1897–1973) 20 marka (sinine/roheline) – Väinö Linna (1920–1992) (võeti kasutusele 1993) 50 marka (pruun) – Alvar Aalto (1898–1976) 100 marka (roheline) – Jean Sibelius (1865–1957) 500 marka (punane) – Elias Lönnrot (1802–1884) 1000 marka (sinine/lilla) – Anders Chydenius (1729–1803) Seerias oli ka 5000-margane (punane/lilla) rahatäht, mis kujutas Mikael Agricolat ja Turu toomkirikut, kuid seda ei trükitud ega võetud ametlikult kasutusele. Viimases rahaseerias olid järgmised mündid: 10 penni (hõbedavärvi) 50 penni (hõbedavärvi) 1 mark (vasevärvi) 5 marka (vasevärvi) 10 marka (bimetall, vasevärvi keskosa ja hõbedavärvi äär)